- jae
                                           udskrift
                                               af
                           sø- & handelsrettens dombog
                                          ____________
                                             dom
afsagt den 25. november 2010 af sø- og handelsretten sammensat af retsformanden, præsident hen-
rik rothe, og de sagkyndige medlemmer, willy goldby og karin schou andersen.
v-22-10
                                     duravit ag
                                     (advokat sune albert jensen)
                                     mod
                                     b&n developing aps
                                     (advokat jørgen lykkegård)
indledning
denne sag drejer sig om, hvorvidt b&n developing aps’ produktion og salg af et toilet af
mærket ”ben studio” er i strid med duravit ags europæiske designregistrering af et toilet
af mærket ”starck 3”.
sagen er af retten i århus den 22. marts 2010 henvist til behandling i sø- og handelsretten i
medfør af retsplejelovens § 225, jf. designlovens § 42.
                                                -2-
påstande
duravit ag har ved hovedforhandlingens begyndelse nedlagt følgende sideordnede påstan-
de:
1.    b&n developing aps tilpligtes at anerkende, at b&n developing aps ved fremstilling
      af det i sagen omhandlede toilet samt toiletsæde krænker duravit ags designrettighe-
      der, jf. design nr. 000019237-0003 af 08.04.2003.
2.    det forbydes b&n developing aps inden for den europæiske unions område at frem-
      stille, sælge og markedsføre et toilet samt toiletsæde som vist i bilag 5f og 5k. (bilag 5f
      og 5k er gengivet under oplysningerne i sagen)
3.    b&n developing aps tilpligtes at anerkende, at de omhandlede toiletter samt toilet-
      sæder, som er i b&n developing aps’ besiddelse, skal tilintetgøres.
4.    b&n developing aps tilpligtes til duravit ag at betale 500.000 kr. med sædvanlig
      procesrente fra nedlæggelse af den selvstændige erstatningspåstand den 2. oktober
      2010.
b&n developing aps har nedlagt påstand om frifindelse.
oplysningerne i sagen
duravit ag (herefter ”duravit”) er et tysk selskab, der producerer sanitetsudstyr m.v. dura-
vits produkter er kendt for deres kvalitet og design og markedsføres og sælges i hele verden.
b&n developing aps (herefter ”b&n”) er et dansk selskab, der ligesom duravit producerer
sanitetsudstyr. b&n producerer både egne og kunders design.
de omhandlede design
duravit fremstiller et væghængt toilet, ”starck 3”, der er designbeskyttet med en europæisk
designregistrering nr. 000019237-0003. toilettet er designet af philippe starck. ansøgningen
om registrering blev indgivet den 8. april 2003, og beskyttelsen udløber den 8. april 2013.
                                                -3-
b&n har fremstillet et væghængt toilet, ”ben studio”.
starck 3-toilettet og ben studio-toilettet har været forevist retten:
starck 3-toilettet iht. designregistrering nr.   ben studio-toilettet indkøbt fra henholdsvis
000019237-0003 af 8/4/2003.                      steiger i tyskland og xl byg i danmark (sa-
                                                 gens bilag 5f og 5k)
                                              -4-
måltegninger af toiletterne:
starck 3-toilettet                              ben studio-toilettet
duravit har endvidere produceret et toilet, ”starck 3-compact”. starck 3-compact-toilettet er
ikke beskyttet under en selvstændig europæisk designregistrering. duravit har ikke nedlagt
påstand om, at ben studio-toilettet udgør en krænkelse af duravits starck 3-compact-toilet.
sagens forløb
                                                  -5-
i 2009 konstaterede duravit, at et tysk selskab, treos gmbh (herefter ”treos”), markedsførte
og solgte et toilet, der efter duravits opfattelse var en efterligning af det designbeskyttede
starck 3-toilet. toilettet blev markedsført som produceret af et tysk selskab, steiger keramik.
duravit kontaktede herefter treos med henblik på at stoppe salg og markedsføring af toilet-
tet. dette førte til, at treos den 18. august 2009 underskrev en undladelses- og forpligtelses-
erklæring, hvorved selskabet erklærede ikke for fremtiden at ville sælge og markedsføre det
pågældende toilet. toilettet var produceret og leveret af b&n developing aps i danmark.
treos kontaktede herefter b&n i danmark, idet treos havde følt sig presset af duravit til at
opgive salg og markedsføring af toilettet i tyskland.
b&n rettede herefter den 24. august 2009 henvendelse til duravit og gjorde opmærksom på,
at b&n agtede at fortsætte produktionen af toilettet, idet b&n var af den opfattelse, at der
var væsentlige forskelle mellem designet af de to toiletter, og at b&n ikke krænkede dura-
vits rettigheder.
den 12. november 2009 fremsendte sales director i b&n, hans nygaard, pr. e-mail en række
billeder af sanitetsprodukter til frede andersen vvs. hans nygaard anførte i den forbindel-
se, at billederne forestillede ”nogle af de ting vi har udviklet og producerer samt sælger i flere eu-
ropæiske lande.” blandt billederne var der også et billede af et starck 3-toilet. frede andersen
vvs videresendte herefter billederne til adm. direktør hos duravit danmark, jesper lang-
berg.
den 3. december 2009 skrev duravit til b&n, at duravit anså ben studio-toilettet for at være
en ulovlig efterligning af duravits starck 3-toilet, og anmodede b&n bekræfte, at salget og
markedsføringen af ben studio-toilettet var ophørt.
idet duravit ikke modtog det ønskede svar fra b&n, anlagde duravit retssag den 14. januar
2010, og nedlagde den 2. oktober 2010 selvstændig påstand om erstatning.
                                                  -6-
der er under sagen fremlagt yderligere en række billeder af væghængte toiletter produceret
af de øvrige større producenter på markedet, bl.a. villeroy & boch m.fl.
forklaringer
jesper langberg, adm. direktør for duravit a/s, har forklaret, at duravit a/s er et 100 % ejet
datterselskab af det tyske selskab duravit ag.
starck 3-designlinjen er en serie produkter til baderum, herunder toiletter, håndvaske etc.,
designet af den verdensberømte designer philippe starck. philippe starck har været tilknyt-
tet duravit siden 1990, og hans samarbejde med duravit er eksklusivt inden for design af
baderumsudstyr. den første designlinje, starck 1, kom i 1994. siden har duravit lanceret
starck 2-, starck 3- og starck x-linjerne. samarbejdet med philippe starck er en meget vigtig
del af duravits brand. starck 3-serien blev første gang introduceret ved et kick off-
arrangement på ish-messen den 26. juni 2002. serien satte helt nye standarder for design og
har vundet ish design-award samt 2-3 andre designpriser.
starck 3-serien er en af de bedst sælgende produktserier hos duravit. serien markedsføres på
nettet, på messer og gennem kunder. duravit har 90 kontorer og 20 agenter. der er i øjeblik-
ket 26 personer beskæftiget hos duravit med markedsføring alene, og der bruges årligt mere
end 100 mio. kr. på markedsføring. duravit omsatte ca. 160.000 stk. af det designbeskyttede
starck 3-toilet sidste år. salget har været stigende siden introduktionen.
duravit sælger og markedsfører også sine produkter på det hollandske marked, hvor plieger
b.v. er en af de største kunder.
serien henvender sig især til projektsalg og professionelle aktører. duravit ønsker ikke at
markedsføre serien over for eksempelvis ”gør det selv”-markedet, idet det kan være skade-
ligt for duravits brand. markedsføringen og salget af ben studio-toilettet er skadeligt for
duravits brand og omsætning.
                                                 -7-
duravit oplever ofte, at andre aktører på markedet lader sig inspirere af duravits produktse-
rier.
det specielt karakteristiske ved starck 3-toilettet er 1) den opadgående bagkant, som er gen-
nemgående for hele starck 3-serien, 2) prægningen under sædet og 3) det, at monteringshul-
let er en firkant. det krænkende ben studio-toilet indeholder alle tre elementer.
toiletsædet til starck 3-toilettet er også designet af philippe starck. brættet er en væsentlig
del af designet. frem til 2009 var der ingen andre sæder, der kunne bruges sammen med
starck 3-toilettet. nu finder der en variant produceret af pressalit betegnet ”pressalit 3”. toi-
letbrættet produceret af pressalit adskiller sig fra starck 3-toiletbrættet. dette har pressalit
bevidst valgt for at undgå spørgsmål om plagiering.
villeroy & boch er blevet inspireret af duravits tanke om at udvikle et helt koncept og har
også udviklet deres egen designserie med et væghængt toilet betegnet ”subway”. subway-
toilettet er fuldstændigt forskelligt fra starck 3-toilettet, idet det ikke indeholder nogen af de
tre designkarakteristika.
han blev første gang opmærksom på ben studio-toilettet i august 2009 i forbindelse med, at
han læste en tilbudsavis fra et byggemarked. han modtog også en mail fra en af de større
kunder i danmark, som havde modtaget en mail fra b&n, hvor der var vedhæftet et billede
af et af duravits starck 3-toiletter. i forbindelse med sagen mod treos i tyskland blev han
også opmærksom på hjemmesiden net2bad.dk.
ingen i duravit har haft kendskab til b&n’s ben studio-toilet før 2009.
peter bolther, adm. direktør for b & n developing aps, har forklaret, at b&n developing
aps blev stiftet i 2004. samme år begyndte virksomheden at handle med sanitetsvarer. for 4-
5 år siden begyndte virksomheden et samarbejde med det hollandske firma de keuken-
mann, som er en del af dmg group, om udvikling af en serie af dampkabiner keukenmann.
de keukenmann ville på et tidspunkt udvikle deres egen serie af produkter under navnet
                                                 -8-
”ben”, og b&n hjalp med udviklingen af sanitetsdelen. ben studio-toilettet er en del af
ben-serien. b&n skulle overtage produktionen af toilettet. i den forbindelse ændrede b&n
lidt på designet. han kendte på det tidspunkt ikke noget nærmere til starck 3-toilettet, ud-
over at han da havde set det. inden b&n overtog produktionen af ben studio-toilettet, fik
de keukenmann det leveret fra en anden producent. modellen blev således allerede produ-
ceret og markedsført og solgt i holland, og han regnede derfor bestemt ikke med, at b&n
trådte nogen over tæerne. der har efter hans vidende aldrig været problemer mellem de
keukenmann/dmg group og duravit.
produktionen af ben studio-toilettet foregik i kina. b&n har aldrig haft produktion i düs-
seldorf.
markedsføringen af ben studio-toilettet står kunderne for. b&n blander sig ikke i hverken
prissætning, branding eller markedsføring. ben studio-toilettet blev præsenteret på ish-
messen i både 2007 og 2009, uden at det gav anledning til problemer.
på et tidspunkt meddelte steiger i tyskland, at de ikke længere ville købe ben studio-
toiletter fra b&n, idet de var blevet truet af duravit. han forsøgte derefter at komme i dialog
med duravit, idet han ikke ville acceptere, at b&n’s kunder blev truet.
der har kun været et meget begrænset salg af ben studio-toilettet i danmark. normalt sæl-
ger b&n ikke direkte til ”gør det selv”-kæder, men da restlageret af ben studio-toilettet ik-
ke kunne sælges, fordi steiger havde stoppet aftagningen i tyskland, solgte de ca. 1.000 stk.
til xl byg. xl byg betalte alene 200-225 kr. pr. stk., og b&n tjente således ikke noget på
handlen.
han har ikke hørt om de tre karakteristika, der kendetegner starck 3-toilettet, før adm. direk-
tør jesper langbergs forklaring for retten. han mener ikke, at de tre kendetegn var noget nyt
i markedet. hvis han havde vidst, at duravit havde et problem med ben studio-toilettet,
kunne han nok have ændret designet.
                                                -9-
starck 3-toilettet og ben studio-toilettet er forskelligt i farven. dette skyldes, at b&n produ-
cerer håndvaske i støbemarmor, og at farven på toilettet skal passe hertil. tilsvarende gør sig
ikke gældende for starck 3-toilettet, der er hvidere end ben studio-toilettet. der er også an-
dre væsentlige forskelle. ben-serien forsøges lavet med så retvinklede kanter som muligt,
mens starck 3-serien er mere afrundet. der bruges heller ikke samme skyllemekanisme, hvil-
ket kan ses i kummen, idet skyllemekanismen på starck 3-toilettet er delvis synlig. der er
endvidere en synlig forskel på udløbshullet, radius af kummen er anderledes, og der er stor
forskel på monteringshullerne i siden. starck 3-toilettet er også væsentligt længere end ben
studio-toilettet. der er også forskel på toiletsæderne i såvel udformningen som dimensio-
nerne.
billedet, som blev videresendt til ib frede andersen og derefter videresendt til duravit, var
et billede, de havde modtaget fra de keukenmann/dmg group. billedet burde have været
undersøgt nærmere og navnet eventuelt ændret, inden det blev videresendt. det var en be-
klagelig fejl, at det ikke skete. b&n har aldrig haft intentioner om at sælge duravit-
produkter.
sagen har haft den konsekvens for b&n, at virksomheden nu har indstillet markedsføringen
og salget af ben studio-toiletter.
b&n har en grundig testning af deres produkter, inden de bliver sendt på markedet. han
mener således ikke, at b&n’s produkter på nogen måde kan skade duravits brand.
rien glimmerveen har forklaret, at han har arbejdet 25 år inden for sanitetsbranchen. de
sidste 10 år har han arbejdet som product manager, og de sidste 3 år som selvstændig desig-
ner.
for ca. 10 år siden blev hans daværende arbejdsplads overtaget af dmg group, der er den
største grossistvirksomhed inden for sanitet i holland, og den absolut største inden for køk-
ken og bad. dmg group har omkring 200 forretninger og showrooms med køkkener og bad,
                                                - 10 -
hvoraf 50 udelukkende handler med sanitet. dmg group sælger alle kendte a-mærker og
har en årlig omsætning på 80 til 100 mio. euro på sanitetsområdet.
duravit var sammen med villeroy & boch og sphinx såkaldte ”partnerleverandører”, hvilket
betød, at de blev meget godt promotet og repræsenteret i dmg groups showrooms. mær-
kerne solgte godt. samarbejdet med duravit har eksisteret i ca. 10 år, og dmg group har ført
starck 3-serien siden introduktionen i 2003. ben studio-serien er dmg groups egen serie.
dmg group udgiver hvert år et salgskatalog, og ben studio-serien har været vist i kataloget
siden marts 2006. serien har været vist i dmg groups showrooms siden 2006. han er sikker
på, at i hvert fald duravit og formentlig også plieger b.v. har set dmg groups katalog, men
han har aldrig modtaget henvendelser vedrørende ben studio-serien fra hverken duravit el-
ler plieger b.v. duravit og plieger b.v. burde have haft kendskab til ben studio-toilettet si-
den sommeren 2006. dmg group har aldrig forsøgt at skjule noget.
han har selv designet ben studio-toilettet. ben studio-toilettet er baseret på en d-model
med meget firkantet og lige stil. designet blev lavet, idet markedet på det tidspunkt var klar
til mere ”design-agtige” toiletter. toilettet er en kort model tilpasset det hollandske marked.
toiletter til det hollandske marked skal typisk være meget små, idet der ikke er meget plads
på et gennemsnitligt hollandsk badeværelse. dmg group tilpasser sig efterspørgslen, og der
satses derfor på meget kompakte toiletter.
han lever nu som selvstændig med at sælge toiletter til dmg group, som han blandt andet
opkøber fra b&n. han modtager ikke i den forbindelse royalties fra b&n.
parternes synspunkter
duravit har gjort gældende, at starck 3-toilettet er europæiske designbeskyttet, og at desig-
net derfor ikke måtte udnyttes uden duravits samtykke. det af b&n producerede ben stu-
dio-toilet adskiller sig ikke i tilstrækkelig grad fra starck 3-toilettet, og b&n’s produktion,
salg og markedsføring af toilettet krænker dermed duravits registrerede designrettigheder.
                                                  - 11 -
der er ikke væsentlige forskelle mellem det æstetiske helhedsindtryk af starck 3-toilettet og
ben studio-toilettet. de tre designmæssige karakteristika ved starck 3-toilettet: den opad-
gående bagkant, prægningen under sædet og det, at monteringshullet er en firkant, går alle
igen i designet af ben studio-toilettet. starck 3-toilettet skal ses som en samlet helhed med
sædet. der må ved sammenligningen af de to toiletter tages højde for den frihed, philippe
starck som designer har haft. designet af fremspring etc. har således ikke været underlagt
nogen tekniske krav, men designeren har været frit stillet. det er ved sammenligning af de to
produkter underordnet, om der er små detaljer, der er forskellige. tilsvarende er det under-
ordnet, om dimensionerne er ændret, eller om der er farveforskel på produkterne.
det købende publikum kan ikke se forskel på de to toiletter. markedsføringen af ben stu-
dio-toilettet sker da også med henvisning til starck 3-toilettet. tilsvarende fremsendte b&n
billeder af et starck 3-toilet til en potentiel kunde, men anførte, at b&n selv producerede det.
dette giver anledning til forvirring blandt kunder og forbrugere.
rien glimmerveen eller b&n kunne ikke have designet ben studio-toilettet uden at have
haft forudgående kendskab til starck 3-toilettet.
philippe starcks designserie var på tidspunktet for lanceringen nyt og havde individuel ka-
rakter, jf. designlovens § 3. der fandtes ikke andre lignende toiletter på det tidspunkt. ville-
roy & boch havde også designet et væghængt toilet, men dette havde ingen af de tre de-
signmæssige karakteristika, der er betegnende for designet af duravits starck 3-toilet.
duravit har ikke handlet passivt i forbindelse med deres forfølgelse af kravet over for b&n.
duravit havde ikke kendskab til ben studio-toilettet før maj 2009, og har ved at reagere alle-
rede medio 2009 handlet betimeligt. ved vurderingen af, hvornår duravit fik kendskab til
ben studio-toilettet, kan der ikke lægges afgørende vægt på rien glimmerveens vidneud-
sagn, idet dette nærmest må betragtes som et partsindlæg. det er ikke dokumenteret, at du-
ravit fik kendskab til ben studio-toilettet før maj 2009. selvom det måtte lægges til grund, at
duravit fik kendskab til ben studio-toilettet før dette tidspunkt, er der i hvert fald ikke gået
                                               - 12 -
mere end 3 år, før duravit reagerede. b&n har ikke haft berettigede forventninger om, at
duravit ville acceptere salget af ben studio-toilettet.
duravit har endvidere gjort gældende, at b&n skal betale et rimeligt vederlag for udnyttel-
sen af duravits design samt erstatning, jf. designlovens § 37. fastsættelsen af et rimeligt ve-
derlag forudsætter ikke, at duravit kan påvise at have lidt noget tab. b&n har ikke oplyst
om deres omsætning af det pågældende produkt, og erstatningen skal derfor fastsættes
skønsmæssigt. det må i den forbindelse komme b&n til skade, at b&n trods opfordring her-
til ikke har oplyst om omsætningen af deres ben studio-toilet. ved fastsættelse af erstatnin-
gens størrelse skal der endvidere tages højde for, at b&n’s plagiat er af ringe kvalitet, og at
det er markedsforstyrrende for duravit.
b&n har gjort gældende, at b&n ikke har krænket duravits europæiske designbeskyttelse af
starck 3-toilettet. ved vurderingen af, om der er sket en krænkelse, skal der alene foretages
en sammenligning af det designbeskyttede toilet med ben studio-toilettet. det er alene den
lange model og ikke ”compact”-modellen, der er designbeskyttet. der foreligger heller ikke
en designkrænkelse i forhold til toiletbrættet.
der er grundlæggende tale om to samtidige og vidt forskellige designs. den høje bagkant er
helt naturligt bestemt af den funktion, kanten har, idet den hindrer, at der løber vand ned i
randen mellem toilettet og væggen. der er i øvrigt forskel på udformningen af bagkanten,
idet ben studio-toilettet har et indhak fra siden, hvilket ikke går igen hos starck 3-toilettet.
der er på starck 3-toilettet en bred sprække mellem sædet og den forhøjede bagkant, hvilket
ikke er gældende for ben studio-toilettet, hvor sædet går helt op til bagkanten. den forhøje-
de bort rundt om toiletkanten er også helt almindelig og ses på mange toiletter, herunder
mange ældre modeller. kanterne på starck 3-toilettet er generelt mere rundede end kanterne
på ben studio-toilettet. skyllesystemet er tydeligt angivet på starck 3-toilettet, mens skylle-
hullet går lige ned ved ben studio-toilettet. der er endvidere væsentlige forskelle på monte-
ringshullerne. der er også forskel på farverne af de to toiletter. der er således tale om, at de
to designs adskiller sig fra hinanden på en lang række væsentlige punkter, og den informe-
rede bruger vil derfor ikke forveksle de to toiletter. begrebet ”den informerede bruger” er i
                                               - 13 -
eu-domstolens dom af 22. juni 2010 i sag nr. t-153/8 fastlagt således i præmis 46-47: ”hvad
angår fortolkningen af begrebet en informeret bruger skal det bemærkes, at det at have egen-
skab af ”bruger” indebærer, at den pågældende person benytter sig af det produkt, som de-
signet indgår i, i overensstemmelse med formålet med produktet. derudover indebærer be-
nævnelsen ”informeret”, at brugeren, uden at være designer eller teknisk ekspert, er bekendt
med de forskellige design i den omhandlede sektor, i besiddelse af et vist kendskab til de be-
standdele, som disse design normalt består af, og udviser en vis grad af opmærksomhed, når
han anvender produkterne, som følge af hans interesse for de omhandlede produkter.”
forskellen i designene kunne være belyst ved syn og skøn, men duravit, der har bevisbyr-
den for krænkelsen, har valgt ikke at gennemføre et sådant.
b&n har videre gjort gældende, at duravit har udvist passivitet i forhold til den påståede
krænkelse. ben studio-toilettet har været solgt i holland siden marts 2006 og har bl.a. været
fremvist i 50 forskellige showrooms. det er vanskeligt at forestille sig, at duravit eller plieger
b.v. ikke havde kendskab til ben studio-toilettet. duravit har således tålt markedsføringen
af ben studio-toilettet i en lang periode uden at gribe ind. rien glimmerveens forklaring
sandsynliggør, at duravit havde kendskab til ben studio-toilettet før 2009.
b&n har yderligere gjort gældende, at duravit ikke har krav på erstatning. dette følger alle-
rede af, at der ikke foreligger en krænkelse. duravit har i øvrigt heller ikke ført bevis for at
have lidt noget tab. duravit kunne have indhentet beviser under en fogedsag, men dette har
duravit undladt. b&n har i øvrigt kun solgt under 1.000 stk. at ben studio-toilettet i dan-
mark. kravet på erstatning er i øvrigt først gjort gældende 4 år efter den påståede krænkelse,
og skal også af den grund nægtes.
sø- og handelsrettens afgørelse
duravits rettigheder til designet af starck 3-toilettet er beskyttet af en europæisk designregi-
strering. således som sagen er forelagt og procederet skal retten alene tage stilling til, om det
                                                 - 14 -
af b&n producerede ben studio-toilet udgør en krænkelse af duravits designregistrering.
afgørelsen heraf beror på, om designet af ben studio-toilettet giver den informerede bruger
et andet helhedsindtryk end designet af det designregistrerede starck 3-toilet, jf. designlo-
vens § 9.
ved sammenligning af de to toiletter går de af duravit påberåbte tre karakteristika igen i de
to designs. begge toiletter har således en forhøjet bagkant, en tydeligt markeret bort omkring
ydersiden af kummen samt firkantede monteringshuller i siderne. udformningen af borten
og monteringshullerne og til en vis grad udformningen af den forhøjede bagkant har ikke
været bundet af funktionsmæssige krav, men har i høj grad været underlagt designmæssig
frihed. ved fastlæggelsen af den informerede brugers helhedsindtryk af de to toiletter må
der udover de overordnede designmæssige linjer tages højde for, at starck 3-toilettet er væ-
sentligt længere end ben studio-toilettet, hvilket bl.a. har den virkning, at der på starck 3-
toilettet er et tydeligt mellemrum mellem toilettets bagkant og sæde, at starck 3-toilettet har
en mindre markant bort omkring ydersiden af kummen, mindre markante og forskelligt ud-
formede udskæringer til monteringshullerne og mere afrundede kanter, hvilket sammen
med længden giver toilettet et smallere og mere elegant udtryk end ben studio-toilettet. sø-
og handelsretten finder på den baggrund, og på baggrund af den fysiske besigtigelse af de
omhandlede toiletter under hovedforhandlingen, at den informerede brugers helhedsindtryk
af de to designs adskiller sig tilstrækkeligt fra hinanden til, at der ikke foreligger en krænkel-
se af duravits registrerede design.
med sagens omkostninger forholdes som nedenfor bestemt, idet bemærkes, at duravit efter
sagens udfald bør betale sagsomkostninger til b&n.
                                       thi kendes for ret:
b&n developing aps frifindes.
i sagsomkostninger skal duravit ag inden 14 dage betale 50.000 kr. til b&n developing
aps. sagsomkostningsbeløbet forrentes efter rentelovens § 8 a.
                               - 15 -
willy goldby              henrik rothe       karin schou andensen
                         (retsformand)
                             (sign.)
                         ___ ___ ___
             udskriftens rigtighed bekræftes
              p.j.v. sø- og handelsretten, den
                            (sign.)
                         ___ ___ ___
             udskriftens rigtighed bekræftes
             p.j.v. sø- og handelsretten, den
